CELEX: 62020TN0036
Language: et
Date: 2020-01-22 00:00:00
Title: Kohtuasi T-36/20: 22. jaanuaril 2020 esitatud hagi – IF versus parlament

6.4.2020   
            
            
               ET
            
            
               Euroopa Liidu Teataja
            
            
               C 114/10
            
         
      22. jaanuaril 2020 esitatud hagi – IF versus parlament
      (Kohtuasi T-36/20)
      (2020/C 114/09)
      Kohtumenetluse keel: inglise
      
         Pooled
      
      
         Hageja: IF (esindaja: advokaat C. Bernard-Glanz)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  tühistada 16. aprilli 2019. aasta otsus, millega hageja vabastati Euroopa Demokraatide ja Liberaalide Liidu asepeasekretäri ametikohustustest;
               
            
                  —
               
               
                  mõista kostjalt mittevaralise kahju hüvitamiseks välja 50 000 eurot, millele lisandub seadusjärgne intress kuni summa täieliku tasumiseni;
               
            
                  —
               
               
                  kohustada kostjat maksma hageja endisele ametikohale ennistamata jätmise eest 1 000 eurot, millele lisandub seadusjärgne intress kuni summa täieliku tasumiseni;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimese väite kohaselt puudus akti andjal selleks pädevus ning rikutud on vorminõuete järjepidevuse põhimõtet.
                  
                              —
                           
                           
                              Vaidlustatud otsuse võttis vastu fraktsiooni eestseisus, kuigi selle oleks pidanud vastu võtma fraktsiooni juhatus.
                           
                        
            
                  2.
               
               
                  Teise väite kohaselt on rikutud õigust olla enne isiku huve kahjustava meetme võtmist ära kuulatud.
                  
                              —
                           
                           
                              Hagejale ei antud võimalust enne vaidlustatud otsuse tegemist oma seisukohta tulemuslikult esitada.
                           
                        
            
                  3.
               
               
                  Kolmanda väite kohaselt on rikutud õigust isiku asja menetlemisele õiglaselt, erapooletult ja hoolikalt.
                  
                              —
                           
                           
                              Hageja väidab sellega seoses:
                              
                                          —
                                       
                                       
                                          eestseisusele ei olnud enne vaidlustatud otsuse vastuvõtmist esitatud hoolikalt ja erapooletult kõiki asjaomase juhtumi asjasse puutuvaid asjaolusid, ning
                                       
                                    
                                          —
                                       
                                       
                                          kinnitades fraktsiooni peasekretäri 12. aprilli 2019. aasta teadet, mis sisaldas vääraid põhjendusi, tegi eestseisus samasuguse puuduliku vaidlustatud otsuse.